O. Henry

O. HENRY [o hen-ri] estas pseŭdonimo de usona aŭtoro William Sydney PORTER (n. la 11-an de septembro 1862 –  m. la 5-an de junio 1910).

La fikciaj rakontoj de O. Henry estas konataj por la ironia kaj surpriza finaĵo, sed ili ne perdas sian ĉarmon eĉ kiam la surprizo jam estas konata.

La plej multaj el liaj rakontoj okazas dum ilia verkado, la unuaj jaroj de la 20-a jarcento. Multaj okazas en Novjorko, precipe tiuj aperantaj en la libro The Four Million (sugesta nomo pri la grandeco de la loĝantaro de Novjorko tiutempe), kiel ekzemple After Twenty Years (Post Dudek Jaroj). Li havis konsiderindan korinklinon al la urbo, kiun li nomis "Bagdado sur la metroo". Aliaj rakontoj okazas en aliaj urbetoj kaj urboj.

Liaj rakontoj kutime okupiĝas pri ordinaraj homoj: trompuloj kaj almozuloj, veraj aŭ imagitaj aristokratoj, korteganoj kaj malsukcesaj svatantoj, oficistoj, policanoj, servistinoj. 

Notindas la Holivuda filmo O. Henry's Full House de 1952, kun kvin rakontoj de O. Henry reĝisoritaj fare de diversaj reĝisoroj. Verkinto John Steinbeck faris maloftan prezentiĝon en la filmo en klarigaj segmentoj antaŭ ĉiu rakonto.
 Esperantlingvaj specimenoj 
 La Elaĉetsumo de Ruĝĉefo. trad. Barry Friedman
 The roads we take / trad. Reinhard Fössmeier
 Lost on dress parade / trad. Hoss Firooznia

Kategorio:Usonaj verkistoj
Kategorio:Anglalingvaj verkistoj